Buzz Aldrin

Edwin Eugene ”Buzz” Aldrin, Jr. (s. 20. tammikuuta 1930 Glen Ridge, New Jersey) on yhdysvaltalainen astronautti, Yhdysvaltain ilmavoimien eversti ja toisena Kuuhun astunut ihminen. ==Elämä ja ura== Buzz Aldrin syntyi New Jerseyssä 21. tammikuuta 1930 ja varttui Montclairissa. Hänen isänsä Edwin Aldrin oli lentäjä. Aldrin kävi West Pointin sotilasakatemian ja tavoitteli sotilasuraa tieteen ja teknologian kehittäjänä ja suihkukonelentäjänä. Aldrin valmistui akatemiasta vuonna 1951 vuosikurssinsa kolmanneksi parhaana. Korean sodassa Aldrin lensi F-86 Sabre -suihkukoneita 66 taistelulennolla 51. lentueessa, jonka tukikohta oli Suwonissa Etelä-Koreassa. Aldrin ampui alas kaksi MIG-15-konetta. Korean sodan jälkeen Aldrin palveli Nellis Air Force Base -tukikohdassa Nevadassa ja sen jälkeen Squadron Officers’ Schoolissa Air Universityssä Maxwell Air Force Basessa Alabamassa. Sen jälkeen hän toimi Yhdysvaltain ilmavoimien akatemian dekaanin apulaisena. Aldrin lensi F-100 Super Sabre -konetta 36th Tactical Fighter Wing -lennostossa Bitburgissa Saksassa. Palattuaan Yhdysvaltoihin hän luki avaruustekniikan tohtoriksi MIT:ssä. Aldrinin kehittämiä tekniikoita hyödynnettiin myöhemmin kaikilla Nasan avaruuslennoilla. Nasa valitsi Aldrinin lokakuussa 1963 alkavaan kolmanteen astronauttikoulutukseen. Kolme vuotta myöhemmin Aldrin suoritti Gemini 12 -lennolla kaikkien aikojen pisimmän avaruuskävelyn, lähes kahdeksan tuntia. Toimiessaan varamiehenä Apollo 8 -lennolla hän kehitti astronomisen navigoinnin operatiivisia tekniikoita. Aldrin ja Neil Armstrong tekivät 20. heinäkuuta 1969 Apollo 11 -lennolla ensimmäisen kuukävelyn. He viettivät Kuun pinnalla yli 21 tuntia ja keräsivät näytteitä. Lennon jälkeen Aldrin ja Armstrong tekivät kansainvälisen kiertueen. Aldrin sai kaikkiaan 50 kunnianosoitusta, mukaan lukien Presidential Medal of Freedomin. Aldrin lähti Nasasta vuonna 1971 ja palasi Yhdysvaltain ilmavoimien palvelukseen, mistä hän jäi eläkkeelle everstinä vuonna 1972. Hän jatkoi sen jälkeen työskentelyä Yhdysvaltain avaruusohjelmassa. Hän on tehnyt luentokiertueita ja kirjoittanut useita kirjoja, joihin lukeutuu omaelämäkerrallisia teoksia ja fiktiota. Aldrin on maininnut Discovery-tiedekanavan haastattelussa nähneensä Apollo 11 -lennolla avaruusaluksen lähistöllä lentävän tunnistamattoman esineen, mutta Nasa vaati tiedon salaamista 30 vuotta.Discovery Channel: Aldrin Fixed Moon Lander with Pen Nasan mukaan astronautit kuitenkin näkivät todennäköisesti vain kantoraketista irronneen paneelinpalasen.NASA: Ask an astrobiologist Aldrinilla on kolme lasta. Hän on ollut neljä kertaa naimisissa. Uusimman avioliittonsa hän solmi vuonna 2023 pitkäaikaisen kumppaninsa tohtori Anca Faurin, 63, kanssa. == Lentohistoria == |} == Kunnianosoituksia == * Presidential Medal of Freedom (USA, 1969) * Distinguished Flying Cross (USA) (2 kpl) * Legion of Merit (USA, 1971) * Air Force Distinguished Service Medal (USA) (2 kpl) * Air Medal (USA) (3 kpl) * Kongressin kultamitali (USA, 2011) Aldrinin mukaan on nimetty kraatteri Kuussa. Asteroidi 6470 Aldrin on nimetty Aldrinin mukaan. == Bibliografia == * Return to Earth. Random House, 1973. (englanniksi), * Men from Earth. Bantam Books, 1989. (englanniksi), * Reaching for the Moon. HarperCollins, 2005. (englanniksi), * Look to the Stars. G.P. Putnam's Sons Books for Young Readers, 2009. (englanniksi), * Magnificent Desolation: The Long Journey Home from the Moon. Harmony Books, 2009. (englanniksi), * Mission to Mars: My Vision for Space Exploration. National Geographic Books, 2013. (englanniksi), * No Dream Is Too High: Life Lessons From a Man Who Walked on the Moon. National Geographic Books, 2016. (englanniksi), == Galleria == Tiedosto:A11v 1094228.ogv|Buzz Aldrin astuu Kuuhun. Tiedosto:Buzz Aldrin black and white dress uniform photo portrait.jpg|Yhdysvaltain ilmavoimien eversti Buzz Aldrin sotilaspuvussa. Tiedosto:Buzz Aldrin in the cockpit of an F-86 Sabre.png|Aldrin F-86 Sabren ohjaamossa Tiedosto:Apollo 11 bootprint.jpg|Aldrinin kengänjälki Kuun pinnalla Tiedosto:Apollo 11 Lunar Lander - 5927 NASA.jpg|Aldrin kuumoduulin edessä Tiedosto:Gemini 12 - Edwin Aldrin in open hatch of spacecraft during EVA.jpg|Buzz Aldrin Gemini 12 lennolla avaruudessa == Lähteet == == Aiheesta muualla == * Buzz Aldrinin kotisivu * NASA: Buzz Aldrinin elämäkerta *Apollo 11:n astronautit Mars-lentojen puolesta (20.7.) Katsomo.fi Armstrong ja Buzz Aldrin puhuivat harvinaisessa esiintymisessä Mars-lentojen puolesta. Video 20.7.2009, 2:34 min, suomenkielinen tekstitys Luokka:Yhdysvaltalaiset avaruuslentäjät Luokka:Hollywood Walk of Fame Luokka:Kuussa käyneet ihmiset Luokka:Yhdysvaltalaiset sotilaat Luokka:Yhdysvaltalaiset lentäjät Luokka:Vuonna 1930 syntyneet Luokka:Elävät henkilöt Luokka:Seulonnan keskeiset artikkelit Luokka:Amerikanruotsalaiset Luokka:Amerikansaksalaiset Luokka:Amerikanskotlantilaiset